Ungal d yiwet n tewsit taseklant i mucaɛen mliḥ, id-yettawin awal ɣef teḥkayt s waṭas tettasd meqqret teddes, daxel-is iwudam aked tigawin d tisugnanin. D yiwet n talɣa taseklant i yettaǧǧan imyura ad snulfun imaḍalen rzan ɣur-sen kan. Ungalen zemren ad awin awal ɣef yisental yemgaraden am: tayri, tidyanin, isental inmettiyen, isertanen, rnu ɣer waya ttaǧǧan-aɣ ad nesnirem iḥulfan n yiwudam yellan deg-sen. Ibder-d Jean-Eudes Gadenne deg umawal lexique des termes littéraire: «Ungal d tumgiwt n tesrit ɣezzifet aka cwiṭ kter n tullist, i d-iḥekkun tadyant neɣ ugar n yiwudam. »6 ▪